**ŠIAULIŲ DIDŽDVARIO GIMNAZIJOS**

**2017 M. VEIKLOS KOKYBĖS ĮSIVERTINIMO ATASKAITA**

**Įsivertinimo sritis:** „Ugdymas(is) ir mokinių patirtys“.

**Įsivertinimo tema:** „Mokymosi patirtys“ (2.3)

**Įsivertinimo rodikliai:** „Mokymasis“ (Savivaldumas mokantis, mokymosi konstruktyvumas, mokymosi socialumas) (2.3.1), „Ugdymas mokyklos gyvenimu“ (Santykiai ir mokinių savijauta, narystė ir bendra kultūra, veiklos, įvykiai, nuotykiai, darbinga tvarka) (2.3.2).

**Įsivertinimo tikslai:**

1. Išskirti pasirinktos temos stipriuosius ir tobulintinus aspektus.

2. Informuoti mokyklos bendruomenę apie mokyklos pagrindinių funkcijų įgyvendinimą ir jos veiklos kokybę.

**Įsivertinimo laikas:** 2017 m. sausio mėn.-lapkričio mėn.

**Įsivertinimo dalyviai:** 61 gimnazijos pedagoginis darbuotojas, 530 gimnazijos I-IV, TB1-TB2 kl. mokinių (80%).

**Veiklos kokybės įsivertinimui naudoti duomenų rinkimo metodai**: pamokų stebėjimas, anketinės apklausos, dokumentų analizė, interviu.

|  |  |
| --- | --- |
| Rodiklio pavadinimas | Duomenų rinkimo metodai |
| Mokymasis | Stebėtų pamokų protokolai, anketinė mokinių ir mokytojų apklausa, mokinių focus grupė. |
| Ugdymas mokyklos gyvenimu | Dokumentų analizė (Pažangos anketa 2016, 2017; gimnazijos statistika), mokinių ir pedagoginių darbuotojų anketinė apklausa, interviu su socialiniu pedagogu, stebėtų pamokų protokolai |

**Įsivertinimo vykdymas**:

2017-01-02 išplėstiniame gimnazijos mokytojų tarybos posėdyje buvo pristatyta gimnazijos taryboje 2017 m. pasirinkta veiklos kokybės įsivertinimui tema, rodikliai. Aptarta, kokiais metodais bus renkami duomenys įsivertinimui.

Bendradarbiaujant pavaduotojai ir ugdymo skyriaus vedėjoms buvo parengtas priedas prie gimnazijos pamokos stebėjimo protokolo. Gimnazijos vadovai, stebėdami pamokas, neformaliojo vykdymo užsiėmimus, rinko duomenis apie savivaldumą mokantis, mokymosi konstruktyvumą, socialumą, santykius ir mokinių savijautą, darbingą tvarką.

Išplėstinis mokytojų tarybos posėdis, įvykęs 2017-03-30 buvo skirtas mokymuisi aptarti: I klasės mokiniai parengė ir pristatė pranešimus kaip jie mokosi dažniausiai, kokius būdus, padedančius efektyviau mokytis, jie atrado sau pasirenkamojo dalyko „Mokėjimas mokytis“ metu. Gimnazijos pedagoginiai darbuotojai posėdžio metu išnagrinėję detalų rodiklio „Mokymasis“ aprašymą, aptarę reikšminius žodžius, individualiai vertino mokinių mokymąsi. Gimnazijos psichologė R. Nagelienė aptarė mokinių focus grupės medžiagą apie mokymąsi.

Vertinant santykius, mokinių savijautą, narystę ir bendrakultūrą, veiklas buvo pasinaudota Pažangos anketos 2016, 2017 m. mokinių atsakymų į anketos klausimus duomenis, vyko interviu su socialinių pedagogu.

Nagrinėjant mokytojų ir mokinių, mokytojų tarpusavio santykius, pedagoginiams darbuotojams buvo parengta anketa. Išplėstiniame mokytojų tarybos posėdyje, vykusiame 2017-06-14 buvo pristatyti apklausos rezultatai, preliminarios rekomendacijos. Šią temą apibendrino, išvadas ir rekomendacijas parengė gimnazijos psichologė (išplėstinis mokytojų tarybos posėdis 2017-08-30).

**Įsivertinimo rezultatai:**

2.3.1. „Mokymasis“ (savivaldumas mokantis, mokymosi konstruktyvumas, mokymosi socialumas)

Mokytojų anketinės apklausos rezultatai:

* 2.3.1. „Mokymasis“ 
* 

Stebėtų pamokų (iš pamokų stebėjimo protokolų) rezultatai:

Stebėtų pamokų (iš pamokų stebėjimo protokolų) rezultatai:





IŠVADA:

Palyginus mokytojų anketinės apklausos ir stebėtų pamokų rezultatus rodiklis „Mokymasis“ yra įvertintas gerai (procentinė teiginių, kur respondentai visiškai ar ko gero sutinka su teiginiu, vertė nuo 62 iki 98).

2.3.2. „Ugdymas mokyklos gyvenimu“ (santykiai ir mokinių savijauta, narystė ir bendrakūra, veiklos, įvykiai, nuotykiai, darbinga tvarka)

(Apklausoje dalyvavo 84% gimnazijos I-IV, TB1-TB2 kl. mokinių)

1.Mokinių anketinės apklausos rezultatai (apklausoje dalyvavo 84% gimnazijos I-IV, TB1-TB2 kl. mokinių):

|  |  |
| --- | --- |
| Teiginys | % mokinių, visiškai ir ko gero sutinkančių su teiginiu |
| Daugelis mano mokyklos mokinių tarpusavyje sutaria gerai | 93 |
| Gerai sutaria su bendraklasiais | 86 |
| Aš jaučiuosi saugiai visoje mokykloje | 90 |
| Aš esu patenkintas, kad mokaus būtent šioje mokykloje | 87 |
| Aš jaučiuosi savas mokyklos bendruomenėje | 79 |
| Mokykloje dažniausiai jaučiuosi laimingas | 69 |
| Greta įprastinių pamokų mokykloje organizuojama ir kitokia veikla (būreliai, šventės, meno renginiai, projektai) | 90 |
| Mūsų mokykla žinoma kaip sėkminga – pasiekimai įvairiuose konkursuose, olimpiadose yra žinomi mieste, šalyje | 94 |
| Mūsų mokykloje vyksta įvairios veiklos, renginiai, kuriuose dalyvauja ne tik mokiniai ir mokytojai, bet ir kiti miesto, respublikos žmonės | 85 |
| Aš noriai dalyvauju mokyklos renginiuose | 68 |
| Pamokos man yra įdomios, nenuobodžios | 65 |
| Mes, mokiniai, dažnai teikiame siūlymus, kaip mūsų mokykloje būtų galima ką nors pakeisti | 77 |

2. Keli tie patys klausimai buvo užduoti ir mokiniams, ir mokytojams (anketoje apklausoje dalyvavo 84% gimnazijos I-IV, TB1-TB2 kl. mokinių ir 95% gimnazijos pedagoginių darbuotojų).

* 100% pedagoginį darbuotoją sutinka su teiginiu, kad su mokiniais jie elgiasi draugiškai ir pagarbiai. Mokinių, sutikusiu su šiuo teiginiu buvo mažiau – 74%.
* Su teiginiu, kad mokyklos mokiniai su mokytojais elgiasi draugiškai ir pagarbiai sutiko 97% mokytojų ir pagalbos specialistų ir 83% mokinių.
* 100% mokytojų teigia, jog visuomet padės mokiniui, kuris turi asmeninių sunkumų. Šiam teiginiui pritarė ir 66% mokinių.
* 100% mokytojų teigia, kad dažnai pagiria mokinius, tačiau tik 50% mokinių su tuo sutinka.
* 93% mokytojų teigė, kad kiekvienas mokinys, besimokantis jo dalyko, gali padaryti pažangą. Mokinių, manančių, kad mokytojai tiki, kad jie gali padaryti pažangą, yra 77%.

Išvada: mokytojai savo santykius su mokiniais vertina geriau nei mokiniai.

3. Mokytojų apklausos apie mokytojų ir mokinių, mokytojų tarpusavio santykius rezultatai (anketoje apklausoje dalyvavo 96,6% gimnazijos pedagoginių darbuotojų):

* Santykius su mokiniais kaip šiltus ir draugiškus, pakankamai gerus įvardijo 84% apklausoje dalyvavusių respondentų. Kad santykiuose būną visko: ir gero, ir blogo – pažymėjo 15% pedagoginių darbuotojų. Į klausymą „Ar turi reikšmės mokymosi rezultatams mokinio santykiai su mokytojais?“ 71% mokytojų pažymėjo, kad „labai daug“, 25% - „šiek tiek“. Kokie mokymo metodai padeda mokytojams palaikyti gerus santykius su mokiniais? 42% mokytojų – individualus darbas su mokiniu, 29% - diskusija, 15% - darbas grupėje, 10% - projektinis darbas.
* Savo santykius su kolegomis mokytojai ir pagalbos specialistai vertina: „puikūs“ – 12%, „geri“ – 78%, „patenkinami“ – 8%, „prasti“ – 2%. Daugiau nei pusė (54%) pedagoginių darbuotojų jaučiasi gerbiami kolegų ir administracijos, 47% apklaustųjų yra labai patenkinti savo darbu gimnazijoje. Kad su kolegomis darbe labai dažnai bendradarbiauja pažymėjo 25% apklaustųjų, dažnai – 53%.

IŠVADA:

Išanalizavus duomenis rodiklis „Ugdymas mokyklos gyvenime“ yra vertintinas gerai (procentinė teiginių, kur respondentai visiškai ar ko gero sutinka su teiginiu, vertė nuo 60 iki 100)

**APIBENDRINIMAS (1)**

**STIPRIEJI IR TOBULINTINI ASPEKTAI (TEMA „MOKYMOSI PATIRTYS)**

|  |  |
| --- | --- |
| STIPRIEJI ASPEKTAI | TOBULINTINI ASPEKTAI |
| (duomenys iš pamokų stebėjimo protokolų) | |
| * Mokinių tarpusavio santykiai pamokoje – 98%\* * Pamokoje grįžtama prie anksčiau išmoktų dalykų – 94% * Mokinių ir mokytojų tarpusavio santykiai – 90% | * Mokytojas kartu su mokiniais aptaria ir pasirenka mokymosi būdą – 62%\* * Mokiniai geba rasti reikiamą informaciją – 60% |
| (duomenys iš mokytojų anketinės apklausos) | |
| * Mokiniai geba rasti tinkamą informaciją – 98% * Mokytojas ne tik perteikia dalyko turinį, bet ir moko mokinius mokymosi strategijų – 96% * Mokytojas prašo mokinių pagrįsti, paaiškinti atsakymą – 100% * Pamokoje grįžtama prie anksčiau išmoktų dalykų – 98% * Mokiniai dirba poromis, grupėmis – bendradarbiauja – 98% * Mokiniai padeda vieni kitiems mokantis – 98% | * Mokiniai geba valdyti laiką (laiku baigia darbą) – 48% * Mokiniai suvokia, pripažįsta ir stengiasi spręsti mokymosi problemas – 82% * Mokiniai geba aptarti ir vertinti savo mokymąsi – 80% |
| (duomenys iš mokytojų anketinės apklausos) | |
| * Su mokiniais visur ir visada elgiasi draugiškai ir pagarbiai – 100% * Mokyklos mokiniai su manimi elgiasi draugiškai ir pagarbiai – 97% * Dažnai pagiriu mokinius – 100% |  |
| (duomenys iš mokinių anketinės apklausos) | |
| * Daugelis mano mokyklos mokinių tarpusavyje sutaria gerai – 93% * Aš jaučiuosi saugiai visoje mokykloje – 90% * Greta įprastinių pamokų mokykloje organizuojama ir kita veikla (šventės, projektai, meno renginiai) – 90% * Mūsų mokykla žinoma kaip sėkminga – pasiekimai konkursuose, olimpiadose yra žinomi mieste, šalyje – 94% | * Mokytojai mane dažnai pagiria – 50% * Pamokos man yra įdomios, nenuobodžios – 65% * Mano tėvai noriai dalyvauja mokyklos renginiuose – 48% * Mano tėvai mokykloje aktyvūs – 35% * Aš nebijau pamokoje daryti klaidų ir neteisingai atsakyti – 58% * Mūsų mokyklos mokiniai drausmingai elgiasi net ir tada, kai nemato mokytojai – 54% * Aš noriai einu į mokyklą – 59% * Aš mielai padedu organizuoti mokyklos renginius, šventes – 56% |

Paaiškinimas:

\*% respondentų dalyvavusių apklausoje, kurie su teiginiu sutinka visiškai ir ko gero sutinka

**APIBENDRINIMAS (2)**

|  |  |  |  |  |  |
| --- | --- | --- | --- | --- | --- |
| Veiklos kokybės vertinimas | Procentinė vertė | Duomenų rinkimo būdai | | | |
| Pamokų stebėjimo protokolai | Mokytojų apklausa | Mokytojų apklausa | Mokinių apklausa |
| Labai gerai | 90% ir daugiau | 3 | 9 | 5 | 4 |
| Gerai | 60-89% | 10 | 4 |  | 21 |
| Patenkinamai | 31-59% |  | 1 |  | 7 |

Ataskaitą parengė pavaduotoja R. Pupinytė

**REKOMENDACIJOS**

**KĄ DARYTI, KAD MŪSŲ IR MOKINIŲ SANTYKIAI BŪTŲ DAR GERESNI?**

* Stengtis kuo daugiau individualiai dirbti su mokiniais, diskutuoti.
* Gerbti kiekvieną mokinį, jų skirtumus, neakcentuoti jų.
* Nebijoti klysti ir tai pripažinti.
* Neviešinti sunkumų prieš visą klasę, pasikalbėti individualiai.
* Dalyvauti mokyklos renginiuose, pažinti mokinius kitoje aplinkoje.
* Išklausyti mokinių nuomonę, nekritikuoti, ieškoti racionalių atsakymų.
* Priimti, priminti, laikytis susitarimų (ne taisyklių).
* Nelyginti su kitais mokiniais ar klasėmis.
* Tobulėti asmeniškai.
* Vertinti jau turimus gerus santykius su mokiniais ir stengtis juos palaikyti.

**REKOMENDACIJOS**

**KĄ DARYTI, KAD MŪSŲ TARPUSAVIO SANTYKIAI BŪTŲ DAR GERESNI?**

* Organizuoti (ir dalyvauti) neformaliose veiklose su kolegomis.
* Visuomet pasisveikinti ir nusišypsoti (tiek kolegoms, tiek mokiniams).
* Džiaugtis kitų laimėjimais, o norint kritikuoti - pasakyti tai asmeniškai.
* Pagirti ne tik mokinį, bet ir kolegą.
* Mokiniams apie kolegas arba gerai, arba nieko.

Parengė: psichologe R. Nagelienė